## Mal for prosjektbeskrivelse KommuneHelse 2025

Prosjektet bør presenteres tydelig, ved å bruke språk som er forståelig for personer med en generell forståelse av feltet. Vær oppmerksom på at fagpersonene som vurderer søknaden din ikke nødvendigvis jobber i nøyaktig samme område som deg.

Malen er utformet for å fange opp alle elementene i vurderingskriteriene. Vi anbefaler på det sterkeste at du lese vurderingskriteriene og utlysningsteksten nøye.

Prosjektbeskrivelsen skal ikke overstige 11 sider, inkludert referanselisten. Det er ikke mulig å laste opp et vedlegg som overstiger sideantallet. Sideformatet må være A4 med 2 cm marger, enkelt mellomrom og Arial, Calibri eller Times New Roman, 11-punkts skrift. Det er tillatt å bruke 9-punkts skrift for referanseliste og figurtekst. Ikke bruk lenker i prosjektbeskrivelsen, disse vil ikke bli tatt med i vurderingen.

### Prosjekttittel

Bruk samme tittel som i søknadsskjema.

### 1. Forskning og innovasjon

**Prosjektidé og kunnskapsbehov**

Beskriv prosjektet og hvordan forskning og innovasjon kan bidra til å møte utfordringer og konkrete behov i de kommunale helse- og omsorgstjenestene.

* Har prosjektets potensial for å frembringe ny kunnskap og/ eller innovasjon som gir grunnlag for endret praksis, nye tiltak, tjenester eller annen innovasjon?
* Beskriv hvilken relevant og oppdatert nasjonal og internasjonal kunnskap prosjektet bygger på og hvilke kunnskapsbehov som ikke er dekket av eksisterende forskning.

**FoU-aktivitetene, FoU-utfordringer, design og metode**

Beskriv hvilke FoU-metoder som benyttes i prosjektet og hvorfor.

* Formuler konkrete og etterprøvbare mål for FoU-aktivitetene i prosjektet
* Beskriv grundig metodikken som er valgt for å oppnå prosjektets mål, forskningsspørsmål og/eller innovasjonsidé. Bruk en struktur av hovedaktiviteter/arbeidspakker.
* Spesifiser eventuelt hvorfor en tverrfaglig tilnærming er valgt og merverdien av dette.
* Beskriv hvordan relevant interessent-/brukerkunnskap vil bli brukt.

**Etikk og samfunnsansvar**

Beskriv samfunnsansvar, [etiske problemstillinger](https://www.forskningsradet.no/forskningspolitikk-strategi/forskningsetiske-krav/) og kjønnsdimensjonen i forskningen.

### 2. Virkninger og effekter

Beskriv hvordan prosjektet svarer på erkjente behov og legger til rette for bærekraft i de kommunale helse- og omsorgstjenestene.

**Nytte og verdiskapning**

* Beskriv prosjektets potensielle virkninger og effekter, og hvordan prosjektet legger til rette for realisering av gevinster i de kommunale helse- og omsorgstjenester.
* Beskriv andre positive effekter for brukere f.eks. pasienter, pårørende, ansatte, innbyggere, forvaltningen og/eller samfunnet for øvrig.
* Beskriv hvordan de planlagte resultatene skal gjøres åpent tilgjengelige for å sikre gjenbruk av forskningsresultatene og forsterke reproduserbarhet.

**Hva mener vi med realisering av gevinster?**

*Gevinstrealisering handler om å hente ut og sikre at både forventede og ikke-forventede gevinster, faktisk blir nyttiggjort. Dette betyr at gevinstrealisering handler om noe mer enn bare å fullføre et prosjekt, prosjektet skal også nyttiggjøres. Realisering av gevinster kan både skje underveis i, og i etterkant av at prosjektperioden er over. Her ber vi om at dere skisserer en plan for hvordan dere skal nyttiggjøre dere av gevinster fra prosjektet****.***

**Plan for å ta ut gevinster fra prosjektet**

Beskriv plan for gevinstrealisering, herunder risikovurderinger, metoder, ressursbehov, partnere, forankring og roller. Beskriv hvordan forskningen og/eller innovasjonen kan føre til nytte og effekter og hva dere skal gjøre for å få til endringer og gevinster. Vi ber om en skisse til en plan for å ta ut gevinster som gjennomføres parallelt med forskningsaktivitetene i dette prosjektet (for eksempel for å ta i bruk resultater som oppnås underveis), og planer for hvordan dere skal følge opp etter at dette prosjektet er avsluttet. Dere bør angi sentrale milepæler, altså de viktige stadiene på vei mot å få nytte av gevinster. Beslutningspunkter som kan innebære viktige veivalg i realiseringen, bør være med.*Vurder også risikoelementer, i tabell 1, som vil være av betydning for å få nytte av nye tiltak, endret praksis eller annen innovasjon. Følgende kan være relevante å vurdere:*

* + *iverksettingsrisiko*
	+ *finansieringsrisiko*
	+ *organisatorisk risiko*
	+ *risiko knyttet til behov for endring av lover og forskrifter*
	+ *markedsrisiko for eventuelle private samarbeidsaktører*

**Tabell 1: Risikohåndtering ved realisering av gevinster (Stryk eller tilføy linjer etter behov)**

|  |  |  |
| --- | --- | --- |
| Beskrivelse av risikoelement | Sannsynlighet (lav, middels, høy) | Håndtering av risiko  |
|  |  |  |
|  |  |  |
|  |  |  |

*Eksempler på hva som kan være relevant å omtale:*

*Plan for implementering og introduksjon av nye eller endrede tjenester.*

*Plan for implementering av ny metodikk, ny organisering eller nye forvaltningsmodeller.*

*Plan for innføring av nye eller forbedrede arbeidsformer eller prosesser.*

*Metoder og verktøy som tenkes brukt ved realisering av gevinster.*

*Hva slags tiltak planlegges for å få til verdi og nytte? For eksempel behov for ny kompetanse, forankring, ny teknologi, spredning og opplæring, etablering av samarbeid for videre spredning.*

*Hvilke ressurser er aktørene avhengig av for å gjennomføre planene for realisering av innovasjonen?*

*Det finnes ulike verktøy som kan være til nytte*

[Direktoratet for økonomistyring (DFØ)](https://dfo.no/fagomrader/gevinstrealisering#Last-ned-veilederen-til-gevinstrealisering:6636)
[Veikart for tjenesteinnovasjon](https://www.ks.no/fagomrader/innovasjon/innovasjonsledelse/veikart-for-tjenesteinnovasjon/) fra KS

[Gevinstrealisering - KS](https://www.ks.no/fagomrader/innovasjon/innovasjonsledelse/veikart-for-tjenesteinnovasjon/alle-verktoy/gevinstrealisering/)

[Sådan arbejder du med innovation – CO-PI](https://co-pi.dk/brug-os-til/arbejde-med-innovation/)

[Handbok for samskaping (pdf) (ks.no)](https://www.ks.no/globalassets/handbok-for-samskaping.pdf)

**Formidling, deling og spredning**

Beskriv formidling, deling og spredning av resultater fra prosjektet i henhold til følgende punkter:

* Beskriv planer for både vitenskapelig og populærvitenskapelig formidling
* Beskriv hvem som vil være målgruppe for deling og spredning av erfaring og resultater
* Beskriv aktiviteter for spredning til relevante interessenter/brukere underveis og etter at prosjektet er avsluttet.

### 3. Gjennomføring

I denne delen skal dere utdype beskrivelsen i søknadsskjemaet slik at det er mulig å vurdere i hvilken grad prosjektet er gjennomførbart.

**Prosjektplan for forsknings- og utviklingsarbeidet**

Prosjektplanen utdyper innholdet i tabellen "Hovedaktiviteter og milepæler i prosjektperioden" under "Framdriftsplan" i søknadsskjemaet. Husk at beslutningspunkter som kan innebære viktige veivalg i prosjektgjennomføringen må være med som milepæler i nevnte tabell. Sett inn et Gantt-diagram for å vise prosjektflyten og sammenhengen mellom hovedaktivitetene og milepælene.

**Hovedaktiviteter i prosjektet**

Beskriv hver hovedaktivitet/arbeidspakke (H1, H2 osv. i samsvar med tabellen i søknadsskjemaet) med følgende punkter:

* + tittel på hovedaktivitetene/arbeidspakkene
	+ faglig innhold: gi en kort beskrivelse av innholdet i hovedaktiviteten
	+ leveranser og resultater
	+ milepæler for forskningsaktivitetene, merk av hvilke av disse som er kritiske for gjennomføringen av prosjektet. Milepælene skal nummereres slik at det fremkommer tydelig hvilken arbeidspakke de er koblet til.
	+ ansvarlig partner for gjennomføring (bruk tabell 2 til å oppsummere hvilken partner som er ansvarlig og hvilke partnere som er involvert)
	+ Risikohåndtering for forskningen - Fyll ut tabell 3 for å beskrive forskningsmessig risiko og planer for håndtering av disse.

**Tabell 2: Rollefordeling (stryk eller tilføy linjer etter behov)**

Grupper og beskriv partnere slik:

1. *Kommuner/fylkeskommuner (K1, K2, osv.)*

Kommuner/fylkeskommuner som prosjektansvarlig eller samarbeidspartner. Beskriv virksomhetenes rolle og hvorfor de skal delta i prosjektet.

1. *Forskningspartnere (F1, F2, osv.)*

Forskningspartnere som prosjektansvarlig eller samarbeidspartner. Beskriv rolle og faglig begrunnelse for medvirkning i prosjektet. Hvis stipendiater skal inngå i prosjektet, beskriv hvordan stipendiatenes arbeid er relevant for prosjektets forskningsbehov.

1. *Andre samarbeidspartnere (A1, A2, osv.)*

Sluttbrukere, organisasjoner for eksempel frivillige- eller interesseorganisasjoner, bedrifter eller andre som skal være partnere i prosjektet. Beskriv deres rolle og hvorfor de skal delta i prosjektet.

|  |  |  |  |  |
| --- | --- | --- | --- | --- |
| Partner-kategori | Navn på partner | Ansvarlig for hovedaktivitet: | Deltar også i hovedaktivitet: | Rolle og begrunnelse for deltakelse |
| K1 |  | (f.eks. H1, H2) | (f.eks. H3, H4) |  |
|  |  |  |  |  |
| F1 |  |  |  |  |
|  |  |  |  |  |
| A1 |  |  |  |  |
|  |  |  |  |  |

**Tabell 3: Risikohåndtering for prosjektet (stryk eller tilføy linjer etter behov)**

|  |  |  |
| --- | --- | --- |
| Beskrivelse av risiko  | Sannsynlighet  | Håndtering av risiko  |
|  |  |  |
|  |  |  |
|  |  |  |

**Prosjektorganisering, samarbeid og forankring**

* Beskriv organisering og styringsstruktur for prosjektet
* Beskriv forankring hos alle partnere i prosjektet, forankring bør også komme frem gjennom intensjonsbrev
* Forklar hvorfor valgt organiseringsmodell og styringsstruktur passer til kompleksitet og størrelse på prosjektet
* Beskriv hvilken rolle hver av partnerne har i gjennomføringen av forsknings- og utviklingsaktivitetene og hvilken kunnskap/kompetanse de bidrar med.